पुलवामा में आतंकी हमले के बाद देश में व्याप्त दर्द गुस्से एवं दुख का उल्लेख करते हुए प्रधानमंत्री ने कहा जो आग आपके दिल में जल रही है वही आग मेरे दिल में भी है। प्रधानमंत्री ने देश के लिए बलिदान देने वाले पटना के शहीद कांस्टेबल संजय कुमार सिन्हा और भागलपुर के शहीद रत्नकुमार ठाकुर को भी श्रद्धांजलि दी और कहा कि दुख की इस घड़ी में पूरा राष्ट्र शहीदों के परिवारों के साथ खड़ा है।